Pécs-Baranyai Kereskedelmi és Iparkamara

Két nap innováció, partnerség és MI
2024-05-14 09:00 - 2024-05-15 16:00 (Europe/Budapest) | Dél-Dunántúli Regionális Könyvtár és Tudásközpont, Universitas u. 2/A,, Pécs, Magyarország
A Mesterséges Intelligencia és a tudományos és üzleti kapcsolatok fejlesztése áll az idei Innovációs Napok fókuszában!
Baranya vármegye üzleti és tudományos közéletében már évek óta kiemelt fontossággal bír a PTE szervezésében az Innovációs Napok. A kétnapos program idén a Deutsche Telekom IT Solutions (DTITS) és a PTE koprodukciójában valósul meg május 14-15-én.

A program első napjának fő fókuszában a mesterséges intelligenciával kapcsolatos kutatások, innovációk és üzleti-technológiai megoldások állnak. Az nem kérdés, hogy a MI megváltoztatja a világot – a rendezvény arra keresi a választ, hogy miként tudunk felkészülni és reagálni erre, miként aknázhatjuk ki a MI képességeit, és milyen hatásaira kell kiemelt figyelmet szentelnünk.
A második nap központjában, szinte már hagyományos módon a partnerségek, az üzleti és tudományos kapcsolatok, együttműködések fejlesztése áll. Idén a TTK Partnernap keretében külön figyelmet kapnak a természettudományos kutatási eredmények és azok hasznosíthatósága: az ultraprecíziós megmunkálás aspektusai és a mikotoxinok élelmiszeripari vonatkozásai. A GYTK Partnernap című programon a gyógyszerészettudományi képzések aktuális kérdései, továbblépési lehetőségei és a gyógyszerészettudomány területén található tudás professzionális hasznosíthatósága kerül előtérbe.
Természetesen több kísérőrendezvényen is részt vehetnek az érdeklődők. A gépi tanulás és mesterséges intelligencia gyakorlati felhasználásába vezet be a DT Mini workshop. A MedTech Minds műhelyen a vállalkozásfejlesztés, a termékek piacosítása és az egészségtudományi kutatás-fejlesztési eredmények hasznosíthatósága lesz az elsődleges téma. Az Adat EDIH programon pedig a vállalkozások digitalizációs lehetőségeivel ismerkedhetnek a résztvevők.
Ahogy évek óta, idén is átvehetik a PTE Innovációs díjat három kategóriában olyan feltalálók, kutatók és hallgatók, akik innovatív megoldásokkal kapcsolódtak a MI alkalmazhatóságához. A díjak sorát ebben az évben a PBKIK és a DTITS különdíjai bővítik.
További részletek, regisztráció: https://pteinnovacio2024.ticketninja.io/
